શારીરિક તકલીફને માણસ હજુ ભૂલી જવા પ્રયત્ન કરે. પણ, એક વાર જો મન વીંધાઈ જાય તો સામે પક્ષે રહેલાં વ્યક્તિને ક્ષમા આપવી મન માટે જરૂર અઘરી બની રહે છે. જો કે દુનિયામાં અશક્ય કશું જ નથી. પરંતુ, મુશ્કેલ જરૂર છે! ક્ષમા આપવા માટે મનને સમજાવવું જ રહ્યું. જેમ નાનાં બાળકો જયારે જીદ પકડે ત્યારે તેને સમજાવી લેવાં તે સૌથી સારો રસ્તો છે, તેવી જ રીતે મનને પણ થોડું સમજાવી લેવું રહ્યું. પેલું કહ્યું છે ને કે, “દિલ તો બચ્ચા હૈ જી….”